**Vedligeholdelses- og arbejdsplan for fællesområdet**

**Andelsboligforeningen Fiskbæk**

1. **Græsplænerne**
2. Plænerne klippes med traktor og de små stumper med håndklipperen.
3. Alle kanter på græsplænen klippes med **græstrimmer** (nylon liner: en tynd til alm. græs,
en svær line til kraftig græs m. m samt nye spoler, alt sammen i redskabsrummet og reservedele fås hos XL Malling). Der trimmes omkring alle træer og buske, Laurbærkirsebærbedet, rododendronbedet, ved gyngestativet og rutsjebanen, omkring drivhuset samt skråningen ved gavlen af nr. 58 (de store planter med gule blomster skal bevares ved gavlen ved nr. 58).
4. Græsskråningen ud til Nyvej til højre for udkørsel fra P-pladsen klippes med græstrimmer. Ligeledes græsskråningen ud for nr. 28-34.
5. Græsset langs Bredgade ud for havelågen klippes op til naboforeningen Bækkelunden, på skift efter aftale med Bækkelunden.
6. Traktoren vaskes efter slåning på vaskepladsen.
7. **Ukrudt mellem fliser og græs ved kanterne**

Ukrudtet mellem fliserne svitses med gasbrænder efter behov.

De steder hvor græsset gror ud over fliserne, skæres græsset af med kantskærer på samme måde som hvis man bruger en spade.

1. **Gødning**

Alle plæner gødes tidligt om foråret med plænegødning fra XL. Der er i alt 2000 m2 græsplæner = i alt 58 kg kunstgødning. Specialgødning til Rododendron og Hortensia – også hos XL

1. **Alle bede**

Alle bede med roser, Rododendron, Laurbærkirsebær, Potentilla og Cotoneaster holdes rene for ukrudt

1. **Cotoneaster** på alle skråninger og ved indkørsel til P-pladsen beskæres indtil kanten
2. **Renovationsrum og renovationsvogne**

Renovationsvognene efterses og vaskes efter behov. Renovationsrummet fejes og rengøres efter behov. Alle renovationsvogne tømmes hver tirsdag.

1. **Kloakker**

To kloakker på P-pladsen renses én gang årligt. Alle regnvandsbrønde renses hvert fjerde år (se tegning). Kloakrenser i redskabsrummet.

1. **Fejning**

Der fejes omkring postkasserne og i redskabsrummene. **Fejemaskinen** bruges til brandvejen og alle stier efter behov. Maskinen kan monteres med en kasse til affaldet.

1. **Sne og isglat**

Fejemaskinen kan klare et tyndt lag sne. Salt og sand findes i redskabsskuret ved isglat føre.

1. **Kompost**

Er kompoststativet blevet overfyldt, køres materialet på genbrugsstationen. Er der brugbar kompostjord fordeles det i bedene.

1. **Kompostkværn**

Grene lagt ved siden af kompoststativet køres igennem kompostkværnen, og materialet fordeles på stien hen til bålpladsen.

1. **Bækken**

Der renses for grene og andet, der spærrer for vandets frie løb.

1. **Vandreservoir v/ bækken**Al vegetation på skråningen skal holdes nede, den må ikke gro til i græs og brombærranker.
Brug græstrimmer el. hækkesaks.
Den store brønd i reservoiret skal renses én gang om året. Det store cementdæksel løftes op, under dækslet er der en rist, som rystes for græs m.m. (der skal 2 mand til det). Cementdækslet lægges på igen.
2. **Drivhuset**

De små tagrender renses jævnligt. Huset rengøres med mellemrum.

1. **Havebænke**

De to havebænke køres ind i drivhuset inden vinteren.

1. **Sandkassen og legehuset**

Sandet fornyes efter behov. Marianne har hidtil leveret sand, men det kan også købes hos XL. Legehuset rengøres med mellemrum.

1. **Elpærer**

Elpærer til lygtestandere findes i redskabsrummet på P-pladsen

1. **Træbeskæring**

Alle træer ud til Nyvej beskæres. Ligeledes træerne over for nr. 28-34, og de tre Canadisk ahorn på fællesplænen med legeredskaberne.

1. **Æble- og pæretræerne**

Beskæres efter behov, og jorden holdes bar i en diameter på 20-30 cm omkring dem.

1. **Traktoren**

Traktoren ses efter en gang årligt hos Odder Diesel (der er bestilt tid for 2016).

1. **Benzin**

Både traktoren og fejemaskinen bruger oktan 92. Der købes højst 10-15 liter af gangen.

1. **Alle Andele**

Efter stormvejr og orkan ses efter om tage er beskadiget (ekstra tagsten er på lager). I det hele taget holdes øje med tagrender, murværk og andet på alle bygninger.

1. **Andre opgaver**

Haveudvalget oplister opgaver, der skal udføres på arbejdsdagen/dagene.